স্টাফ রিপোর্টার ॥ বজ্রপাতে সিলেটে একই দিনে ৬ জনের মৃত্যু হয়েছে। নিহতদের মধ্যে সদর উপজেলার স্কুলছাত্র, জৈন্তাপুরে একজন, কোম্পানীগঞ্জে ৩ কিশোর ও গোয়াইনঘাট উপজেলায় এক মাদ্রাসা শিক্ষক রয়েছেন। রোববার সিলেটের বিভিন্নস্থানে বজ্রপাত হয়। বিকাল পৌনে ৫টার দিকে সিলেটের জৈন্তাপুরে ইনছান আলী (৫৫) নামের এক বৃদ্ধ এবং পার্শ্ববর্তী গোয়াইনঘাট উপজেলায় মাওঃ মুহাম্মদ আলী নামে এক মাদ্রাসা শিক্ষকের বজ্রপাতে মৃত্যু হয়। ইনছান আলী জৈন্তাপুর উপজেলার দরবস্ত ইউনিয়নের চারলাইন কাটাউড়া গ্রামের মৃত নূরাই মিয়ার ছেলে। এর আগে সকালে সিলেটের কোম্পানীগঞ্জের পূর্বইসলাম ইউনিয়নের রাউটি বিলে মাছ ধরতে গিয়ে বজ্রপাতে মারা যান তিন কিশোর। তারা হলো- উপজেলার পূর্ব ইসলামপুর ইউনিয়নের খায়েরগাঁও গ্রামের তাজুল ইসলামের ছেলে ইমরান হোসেন (১৪), সুবহান খাঁর ছেলে সেলিম হোসেন (১৫) এবং ...